El Grup Scout Impeesa 243 de Burjassot organitza un Torneig Scout de Futbol
2025-07-24

El Poliesportiu Municipal de Burjassot albergarà, el pròxim 8 de març, un Torneig Scout de Futbol, que ha sigut organitzat pel Grup Scout Impeesa 243 de Burjassot, concretament pel grup Clan Kimball O’hara i que compta amb la col·laboració de l’Ajuntament de Burjassot.

El torneig començarà a les 9:30 h i per participar-hi cal tenir almenys 16 anys i formar part d’un equip d’entre 6 i 8 jugadors. Els 5 euros que costa la inscripció inclouen també un entrepà i una beguda per a tots els participants. Els fons recaptats en aquest torneig benèfic serviran per finançar el campament d’estiu que el Grup Scout Impeesa realitzarà a la comuna suïssa de Kandersteg on es troba el Kandersteg International Scout Centre, una espècie de gran centre de reunió de tots els scout del món.

El contacte del Grup Scout Impeesa 243 de Burjassot, per realitzar les inscripcions, és kimballohara243@gmail.com i el telèfon de contacte és el 673 20 22 51.